CELEX: 32008D0988
Language: da
Date: 2008-12-17 00:00:00
Title: 2008/988/EF: Kommissionens beslutning af 17. december 2008 om ændring af beslutning 2008/185/EF for så vidt angår optagelse af Nederlandene på listen over medlemsstater, der er fri for Aujeszkys sygdom, og om optagelse af Ungarn på listen over medlemsstater, hvor der er iværksat godkendte programmer for bekæmpelse af Aujeszkys sygdom (meddelt under nummer K(2008) 8325) (EØS-relevant tekst)

31.12.2008   
            
            
               DA
            
            
               Den Europæiske Unions Tidende
            
            
               L 352/52
            
         
      KOMMISSIONENS BESLUTNING
   
   af 17. december 2008
   om ændring af beslutning 2008/185/EF for så vidt angår optagelse af Nederlandene på listen over medlemsstater, der er fri for Aujeszkys sygdom, og om optagelse af Ungarn på listen over medlemsstater, hvor der er iværksat godkendte programmer for bekæmpelse af Aujeszkys sygdom
   (meddelt under nummer K(2008) 8325)
   (EØS-relevant tekst)
   (2008/988/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin (1), særlig artikel 9, stk. 2, og artikel 10, stk. 2, og
   ud fra følgende betragtninger:
   
               (1)
            
            
               Ved direktiv 64/432/EØF er der fastsat bestemmelser om samhandelen i Fællesskabet med kvæg og svin. Direktivets artikel 9 omhandler kriterierne for godkendelse af obligatoriske nationale programmer for bekæmpelse af visse smitsomme sygdomme, herunder Aujeszkys sygdom. Derudover fastsættes det i direktivets artikel 10, at der skal forelægges bevismateriale, inden en medlemsstat eller en region deraf kan godkendes som fri for visse smitsomme sygdomme, herunder Aujeszkys sygdom.
            
         
               (2)
            
            
               I Kommissionens beslutning 2008/185/EF af 21. februar 2008 om supplerende garantier med hensyn til Aujeszkys sygdom i medlemsstaternes samhandel med svin og om kriterier for de oplysninger, der skal gives om sygdommen (2), er der fastsat bestemmelser om de supplerende garantier vedrørende flytning af svin mellem medlemsstaterne. Disse garantier hænger sammen med klassifikationen af medlemsstaternes status for så vidt angår sygdommen.
            
         
               (3)
            
            
               Bilag I til beslutning 2008/185/EF indeholder en liste over medlemsstater eller regioner deraf, der er fri for Aujeszkys sygdom, og hvor vaccination er forbudt. Bilag II til beslutningen indeholder en liste over medlemsstater eller regioner deraf, hvor der er iværksat godkendte programmer for bekæmpelse af Aujeszkys sygdom.
            
         
               (4)
            
            
               Nederlandene og Ungarn har forelagt Kommissionen dokumentation for deres status for så vidt angår Aujeszkys sygdom. I begge medlemsstater er der gennem flere år blevet gennemført nationale programmer for bekæmpelse af Aujeszkys sygdom.
            
         
               (5)
            
            
               Kommissionen har efter en gennemgang af den dokumentation, de to medlemsstater har forelagt, konstateret, at Nederlandene opfylder bestemmelserne i artikel 10, stk. 1, i direktiv 64/432/EØF. Denne medlemsstat bør derfor optages på listen i bilag I til beslutning 2008/185/EF.
            
         
               (6)
            
            
               Kommissionen har ligeledes konstateret, at det nationale bekæmpelsesprogram, Ungarn har forelagt, er i overensstemmelse med artikel 9, stk. 1, i direktiv 64/432/EØF. Ungarn bør derfor optages på listen i bilag II til beslutning 2008/185/EF.
            
         
               (7)
            
            
               Beslutning 2008/185/EF bør derfor ændres i overensstemmelse hermed.
            
         
               (8)
            
            
               Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET FØLGENDE BESLUTNING:
   Artikel 1
   Bilag I og II til beslutning 2008/185/EF erstattes af teksten i bilaget til nærværende beslutning.
   Artikel 2
   Denne beslutning er rettet til medlemsstaterne.
   
      Udfærdiget i Bruxelles, den 17. december 2008.
      
         
            På Kommissionens vegne
         
         Androulla VASSILIOU
         
         
            Medlem af Kommissionen
         
      
   
   
      (1)  EFT 121 af 29.7.1964, s. 1977/64.
   
      (2)  EUT L 59 af 4.3.2008, s. 19.
   
      BILAG
      »
            BILAG I
            Medlemsstater eller regioner deraf, der er fri for Aujeszkys sygdom, og hvor vaccination er forbudt
            
                        ISO-kode
                     
                     
                        Medlemsstat
                     
                     
                        Region
                     
                  
                        AT
                     
                     
                        Østrig
                     
                     
                        Alle regioner
                     
                  
                        CY
                     
                     
                        Cypern
                     
                     
                        Alle regioner
                     
                  
                        CZ
                     
                     
                        Tjekkiet
                     
                     
                        Alle regioner
                     
                  
                        DE
                     
                     
                        Tyskland
                     
                     
                        Alle regioner
                     
                  
                        DK
                     
                     
                        Danmark
                     
                     
                        Alle regioner
                     
                  
                        FI
                     
                     
                        Finland
                     
                     
                        Alle regioner
                     
                  
                        FR
                     
                     
                        Frankrig
                     
                     
                        Departementerne Ain, Aisne, Allier, Alpes-de-Haute-Provence, Alpes-Maritimes, Ardèche, Ardennes, Ariège, Aube, Aude, Aveyron, Bas-Rhin, Bouches-du-Rhône, Calvados, Cantal, Charente, Charente-Maritime, Cher, Corrèze, Côte-d’Or, Côtes-d’Armor, Creuse, Deux-Sèvres, Dordogne, Doubs, Drôme, Essonne, Eure, Eure-et-Loir, Finistère, Gard, Gers, Gironde, Hautes-Alpes, Hauts-de-Seine, Haute Garonne, Haute-Loire, Haute-Marne, Hautes-Pyrénées, Haut-Rhin, Haute-Saône, Haute-Savoie, Haute-Vienne, Hérault, Ille-et-Vilaine, Indre, Indre-et-Loire, Isère, Jura, Landes, Loire, Loire-Atlantique, Loir-et-Cher, Loiret, Lot, Lot-et-Garonne, Lozère, Maine-et-Loire, Manche, Marne, Mayenne, Meurthe-et-Moselle, Meuse, Morbihan, Moselle, Nièvre, Nord, Oise, Orne, Paris, Pas-de-Calais, Pyrénées-Atlantiques, Pyrénées-Orientales, Puy-de-Dôme, Réunion, Rhône, Sarthe, Saône-et-Loire, Savoie, Seine-et-Marne, Seine-Maritime, Seine-Saint-Denis, Somme, Tarn, Tarn-et-Garonne, Territoire de Belfort, Val-de-Marne, Val-d’Oise, Var, Vaucluse, Vendée, Vienne, Vosges, Yonne og Yvelines
                     
                  
                        LU
                     
                     
                        Luxembourg
                     
                     
                        Alle regioner
                     
                  
                        NL
                     
                     
                        Nederlandene
                     
                     
                        Alle regioner
                     
                  
                        SK
                     
                     
                        Slovakiet
                     
                     
                        Alle regioner
                     
                  
                        SE
                     
                     
                        Sverige
                     
                     
                        Alle regioner
                     
                  
                        UK
                     
                     
                        Det Forenede Kongerige
                     
                     
                        Alle regioner i England, Skotland og Wales
                     
                  
         
            BILAG II
            Medlemsstater eller regioner deraf, hvor der er iværksat godkendte programmer for bekæmpelse af Aujeszkys sygdom
            
                        ISO-kode
                     
                     
                        Medlemsstat
                     
                     
                        Region
                     
                  
                        BE
                     
                     
                        Belgien
                     
                     
                        Alle regioner
                     
                  
                        ES
                     
                     
                        Spanien
                     
                     
                        De selvstyrende regioner Galicia, País Vasco, Asturias, Cantabria, Navarra og La Rioja
                        Provinserne León, Zamora, Palencia, Burgos, Valladolid og Ávila i den selvstyrende region Castilla y León
                        Provinsen Las Palmas på De Kanariske Øer
                     
                  
                        HU
                     
                     
                        Ungarn
                     
                     
                        Alle regioner
                     
                  
                        IT
                     
                     
                        Italien
                     
                     
                        Provinsen Bolzano
                     
                  «